Salma Mumin

**Salma Mumin** be Ghanaian actress den producer. Ein contributions for de Ghanaian movie industry insyd make she get chaw accolades, wey dey include Best International New Actress for de 2014 Papyrus Magazine Screen Actors Awards insyd den Best Actress in a Leading Role for de 2019 Ghana Movie Awards insyd. Besides being for de film production industry insyd, she sanso be a successful entrepreneur.

## Ein early life
Na dem born Salma Mumin insyd Wa insyd de Upper West Region. She later move go Accra make she pursue ein acting career. Na ein mommie fund ein education. She attend Odorkor 1 Primary School wey she later go Insaniyya Secondary School before she enter de University of Ghana make she pursue a degree insyd Theatre Arts.

## Ein career
Mumin make ein screen debut for 2007 insyd wey dem feature am for de movie *Passion and Soul* insyd. Since 2012 she san so play roles for de movies *Seduction*, *No Apology*, *College Girls*, *Leave my wife*, *The Will*, *No Man’s Land*, and *What My Wife Doesn’t Know*, den *John and John*. Na ein first screen performance be *I Love Your Husband* 1, 2, den 3 for 2009 insyd. She san so star for de film *You May Kill the Bride* for 2016 insyd. She san so dey international movies insyd.

### Producer
For 2015 insyd, she produce ein first movie wey dem title am *No Man's Land*.

## Promotional work
Dem fi see Mumin ein face for billboards den TV commercials top for Ghana insyd, wey dey include commercials give UniBank, Jumbo, Electromart den many more. Na ein first TV commercial be for UniBank. She be de brand ambassador give Hollywood Nutritions Slim Smart. 

## Fashion
For February 2019 insyd, Mumin further expand ein creative endeavors by launching ein clothing brand, Lure by Salma. For 2021 insyd, she unveil ein newest collection, *"The Evolution",* wey include eight distinct designs dat reflect de brand ein unique aesthetic. De collection showcase garments such as de Asibi Dress, *Easy on the Eye* Long Dress, invasion Skirt, Leak jumpsuit, refined 2 Piece, Shield 2 Piece, Subtle 2 Piece den Subtle Pants. To celebrate de launch of *"The Evolution"* a grand event wey dem organize at East Legon, wey dey bring togeda numerous celebrities den friends from de entertainment industry. Elikem Kumordzi, Abena Korkor, Mz Vee, Samira Yakubu, Pascal Amanfo, Juliet Ibrahim, Prince David Osei, Fella Makafui, Nikki Samonas, den many odas graced de occasion, dey add glamour den support to Mumin ein thriving fashion venture.    

## Ein filmography

* *Passion and Soul*
* Before My Eyes (2008) - Prostitute
* Love, Lies, and Murder (2009) - Janet
* *I Love Your Husband* (2009)
* *Temptation* (2010)
* Sinking Heart (2011) - Amanda
* *The Will* (2013) - Tasha
* *Victims* (2013)
* *Crime Suspect* (2013)
* Purple Rose (2014) - Taz
* *What My Wife Doesn’t Know* (2015)
* *No Man’s Land* (2016)
* *[[Amakye and Dede]]* (2016)
* *[[John and John]]* (2017)
* HashTag (2018) - Linda
* Sometimes in Yesterday (2018) - Araba
* *Love in the Bahamas* (2019) - Chloe
* Away Bus (2019) - Bibi
* Aloe Vera (2020) - Mrs. Aleogede
* Illusions (2021)
* Foreigner's God (2022) - Nkiru
* The Recruitment (2023)
* Resonance (2024)

## References


## External links

*  at IMDb